armvectores/hy_wikipedia_2023 huggingface dataset:
Լևան Բերիանիձե

Լևան Բերիանիձե (վրաց.՝ ლევან ბერიანიძე, հոկտեմբերի 10, 1990(1990-10-10), Թբիլիսի, Վրացական ԽՍՀ, ԽՍՀՄ), հայ ազատ ոճի ըմբիշ՝ վրացական ծագումով, 2010 թվականի աշխարհի առաջնության բրոնզե մեդալակիր, աշխարհի պատանեկան առաջնության բրոնզե մեդալակիր։


== Սպորտային կենսագրություն ==
Բերիանիձեի կարիերայում պատանեկան մակարդակում կարևոր ձեռքբերումները տեղի են ունեցել 2008 թվականից։ Մեկ մրցաշրջանի ընթացքում երիտասարդ վրացի ըմբիշը դարձավ աշխարհի և Եվրոպայի պատանիների առաջնության բրոնզե մեդալակիր։ 2010 թվականին Լևանը հասավ ամենամեծ հաջողությունների։ Մոսկովյան  Աշխարհի Առաջնությունում Բերիանիձեն կարողացավ հասնել կիսաեզրափակիչ փուլ, որտեղ զիջեց ռուս մարզիկ Բիլյալ Մախովին։ 3-րդ տեղի համար համառ պայքարում Լևանը պարտության մատնեց հունգարացի Դանիել Լիգետիին և դարձավ Աշխարհի Առաջնության բրոնզե մեդալակիր։ 2011 թվականին Բերիանիձեն հանդես եկավ մի շարք միջազգային մրցույթներում, ընդ որում նրան հաջողվեց դառնալ Աշխարհի չեմպիոն լողափնյա ըմբշամարտում։
Քաշային խնդիրների պատճառով նա հաճախ չէր կարողանում ընդգրկվել ամենածանր քաշային կարգում։ Այդ պատճառով Լևանը որոշում կայացրեց կենտրոնանալ սումոյում հանդես գալու վրա, որտեղ նրա քաշը հասել էր 160 կգ-ի։ 2014 թվականին նա վերադարձավ ըմբշամարտ։ 2014 թվականի նոյեմբերի 26-ին ՀՀ նախագահի հրամանով Բերիանիձեն ստացավ Հայաստանի Հանրապետության քաղաքացիություն, և ազատվեց զինվորական ծառայությունից։
ՀՀ դրոշի ներքո առաջին նշանակալից սկիզբը Բերիանիձեի համար եղավ Ալեքսանդր Մեդվեդի մրցաշարում, Մինսկում, որտեղ նա հանդես եկավ անհաջող՝ գրավելով միայն 20-րդ տեղը։ Բաքվում կայացած առաջին Եվրոպական խաղերի ժամանակ Լևանը քառորդ եզրափակիչում զիջեց Ալեքսեյ Շեմարովին։ Այն բանից հետո, երբ բելառուս մարզիկն անցավ եզրափակիչ, Լևանը բրոնզե մեդալի հնարավորություն ստացավ։ Մրցույթի առաջին ռաունդում նա հաղթեց գերմանացի Նիկ Մատյուխինին, բայց որոշիչ մենամարտում պարտվեց հայրենակից Գենո Պետրիաշվիլիին և գրավեց 5-րդ հորիզոնականը։ 2015 թվականին Բերիանիձեն մրցույթի առաջին ռաունդում նորից հաղթեց Նիկ Մատյուխինին, բայց արդեն երկրորդ մենամարտում պարտվեց ապագա չեմպիոն Տախե Ակգյուլին։ Վստահ անցնելով մրցաշարի 2 ռաունդը, Լևանը    բրոնզե մեդալի համար մենամարտում հանդիպեց Բիլյալ Մախովին։ Խաղի ժամանակ համառ պայքար չստացվեց, և ռուս մարզիկը հաղթեց 11:0 հաշվով։ Բոլոր չեմպիոնատների վերջնական արդյունքում Լևանը զբաղեցրեց 5-րդ տեղը՝ բերելով Հայաստանի հավաքականի համար առաջին օլիմպիական արտոնագիրը ազատ ոճի ըմբշամարտում։


== Ծանոթագրություններ ==


== Արտաքին հղումներ ==
Результаты спортсмена (անգլ.)
Սիս Վոժ (Սիս Յուի վտակ)

Անվան այլ կիրառումների համար տե՛ս՝ Սիս Վոժ (այլ կիրառումներ)Սիս Վոժ (ռուս.՝ Сысь-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիս Յու գետի ձախ ափին՝ 20 կմ հեռավորության վրա։ Գետի երկարությունը կազմում է 27 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014794
Կոդը ըստ հիդրոլոգիական հետազոտության (ՌԴ) — 103001479
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բիկուլովո (գյուղ, Միյակինսկի շրջան)

Անվան այլ կիրառումների համար տե՛ս՝ ԲիկուլովոԲիկուլովո (ռուս.՝ Биккулово, բաշկիրերեն՝ Биҡҡол), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 319 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծագումնաբանություն

Գենեալոգիա կամ ծագումնաբանություն (հին հունարեն՝ γενεαλογία, նախնիներ γενεά (genea)  «ընտանիք» և λόγος (logos), «բառ, գիտելիք»), համակարգված հավաքածու ծագման, հաջորդականության, ազգակցական անունների և ծննդյան մասին, ավելի լայն իմաստով, գիտություն ընդհանուր արյունակցական կապերի մասին։


== Բովանդակություն ==
Գենեալոգիան հանդիսանում է Լրացուցիչ պատմական գիտություն (Կիրառական պատմական կարգապահություն) և զբաղվում է մարդկանց ազգակցական փոխհարաբերությունների, ծննդյան պատմության, անհատների ծագման և արյունակցական կապերի ուսումնասիրությամբ։ Գենեալոգիան կապված է զինանիշագիտության, դիվանագիտաբանության, և շատ այլ պատմական առարկաների հետ։
XXI դարի սկզբին, շնորհիվ գիտական առաջընթացի, մեծ ճանաչում է ձեռք բերում գենետիկ ծագումնաբանությունը։


== Փոխաբերական իմաստ ==
Փոխաբերական իմաստով այս հասկացության կիրառումը ենթադրում է դիտարկել որևէ երևույթ փուլային զարգացման դինամիկայի տեսանկյունից, երբ ժամանակագրական առումով ներկայացվում է այս կամ այն հատկանիշների հարաբերակցությունը։ Օրինակ՝ «ծագումնաբանության բացահայտում», «ծագումնաբանության հանցագործություն», «ծագումնաբանության գիտություն» և այլն։


== Ծանոթագրություններ ==


== Արտաքին հղումներ ==
Петербургский генеалогический портал
FamilyTree
Աստերոիդների ցանկ (81701-81800)

Աստերոիդների ցանկ (81601-81700)  • Աստերոիդների ցանկ  • Աստերոիդների ցանկ (81801-81900)
 Աստերոիդների ցանկ (81601-81700)  • Աստերոիդների ցանկ  • Աստերոիդների ցանկ (81801-81900)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Հոկտեմբերի 5

Հոկտեմբերի 5, տարվա 278-րդ (նահանջ տարիներին՝ 279-րդ) օրն է։

Տարվա ավարտին մնում է 87 օր։


== Դեպքեր ==
610 - Բյուզանդիայում թագադրվեց Հերակլիոս Ա կայսրը
1864 - Հնդկաստանի Կալկաթա քաղաքը համարյա ամբողջովին ավերվեց ցիկլոնից, զոհվեց 60 000 մարդ
1910 - Պորտուգալիան դառնում է հանրապետություն
1954 - Իտալիան և Հարավսլավիան բաժանեցին Տրիեստի մոտակա տարածքը
1962՝ ավարտվում է Ջեյմս Բոնդի մասին պատմող առաջին ֆիլմի ստեղծումը
1991 - Ջակարտայում ինդոնեզիական ռազմական ինքնաթիռի վթարի զոհ է դառնում 137 մարդ
1908 - Բուլղարիան դառնում է հանրապետություն


== Ծնունդներ ==

1713 - Դենի Դիդրո Denis Diderot ֆրանս. փիլիսոփա (մ. 1784)
1864 - Լուի Ժան Լյումիեր, ֆրանսիացի կինեմատոգրաֆիստ, կինեմատոգրաֆիայի գյուտարարներից մեկը (մ. 1948)
1935 - Ժան Տեր-Մերկերյան, ֆրանսահայ ջութակահար, Հայաստանի ժողովրդական արտիստ (1971)։
1936 - Վացլավ Հավել, Չեխիայի 1-ին նախագահը (մ. 2011)
1967 - Գայ Փիրս Guy Pearce ավստրալ. դերասան, երգիչ
1972 - Էրեն Կրյուգեր,ամերիկացի սցենարիստ և կինոպրոդյուսեր
1975 - Քեյթ Ուինսլեթ Kate Winslet անգլ. դերասանուհի երգչուհի
1976 - Ռամզան Քադիրով Къадар АхIмат-кIант Ръамазан գեներալ
1981 - Յոել Լինդպերե Joel Lindpere էստ. ֆուտբոլիստ


== Մահեր ==
1813 - Թեքումսե, հնդկացիների շաունի ցեղի առաջնորդ (ծն. 1768)
1848 - Ժակ Օֆենբախ Jacques Offenbach գերմ.-ֆրանս. կոմպոզիտոր (ծն. 1781)
1918 - Ռոլան Գարոս Roland Garros ֆրանս. օդաչու (ծն. 1888)
1933 - Ռենե Ադոր, ֆրանս.-ամեր. դերասանուհի (ծն. 1898)
1981 - Գլորիա Գրեհեմ Gloria Grahame ամեր. դերասանուհի, երգչուհի (ծն. 1923)
2011 - Սթիվ Ջոբս Steve Jobs ամեր. գործարար, Apple Inc. ընկերության համահիմնադիր (ծն. 1955)
2011 - Վանուշ Խանամիրյան, հայ նշանավոր պարուսույց, հայկական պարարվեստի մեծագույն երախտավորներից մեկը (ծ. 1927)
2012 - Էդուարդ Միրզոյան հայ կոմպոզիտոր (ծն. 1921)


== Տոներ ==
Ուսուցիչների համաշխարհային օր
Ինդոնեզիա՝ Զինված ուժերի օր
Հայաստան՝ Ուսուցչի օր
Պակիստան՝ Ուսուցիչների օր
Պորտուգալիա՝ Հանրապետության օր
Վանուատու՝ Սահմանադրության օր
Կոլապս (այլ կիրառումներ)

Կոլապս, կարող է վերաբերվել

Կոլապս, անոթային սուր անբավարարություն, ուղեկցվում է զարկերակներում և երակներում արյան ճնշման անկումով։
Կոլապս, գրավիտացիոն, ձգողության ուժերի ազդեցությամբ աստղի կործանարար արագ սեղմում։
(3417) Տամբլին

(3417) Տամբլին (անգլ.՝ Tamblyn), աստերոիդ աստերոիդների հիմնական գոտում։ Հայտնաբերվել է 1937 թվականի ապրիլի 1-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,423115 ա. մ., առավելագույնը մոտենում է 1,8732 ա. մ. հեռավորության վրա և հեռանում 2,973 ա. մ.։ Արեգակի շուրջ մեկ ամբողջական պտույտ է կատարում 1377,72 երկրային օրվա ընթացքում, իր ուղեծրով շարժվելով միջինում 0,261302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3417) Տամբլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զաբելե (գյուղ, Պուստոշկինսկի շրջան)

Անվան այլ կիրառումների համար տե՛ս՝ Զաբելե (այլ կիրառումներ)Զաբելե (ռուս.՝ Забелье), գյուղ Ռուսաստանի Պսկովի մարզի Պուստոշկինսկի շրջանի կազմում։
Բնակչությունը 2000 թվականին գրանցված տվյալներով կազմում էր 132 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դենիզի

Դենիզի (պորտ.՝ Denise), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու գավառի հարավարևմտյան մասում։ Բնակչությունը կազմում է 9489 մարդ՝ 2006 թվականի տվյալներով։ Գրավում է 1300,924 կմ² տարածք։ Բնակչության խտությունը՝ 7,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 59 683 192,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.972,34 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,736 (տվյալները ՄԱԿ-ի զարգացման ծրագրի)


== Ծանոթագրություններ ==


== Արտաքին հղումներ ==
Դենիզի
Եվա Սիմոնս

Եվա Սիմոնս (հոլանդերեն` Eva Simons, ապրիլի 27, 1982(1982-04-27), Ամստերդամ, Նիդերլանդներ), հոլանդացի երգչուհի, երգահան և պարուհի։
Համագործակցել է LMFAO դուետի, Afrojack-ի և will.i.am-ի հետ։


== Կենսագրություն ==


=== Մանկություն ===
Եվա Սիմոնսը ծնվել է 1984 թվականի ապրիլի 27-ին Ամստերդամում։ Նրա հայրը դաշնակահար է, իսկ մայրը վոկալիստ։ Եվան հայտնի հոլանդացի ակորդեոնահար Ջոննի Մեյերի թոռնուհին է։
Նա եղել է Raffish խմբի անդամը, որը 2006 թվականից այլևս չի շարունակել իր գործունեությունը։


=== 2009-ից մինչև 2012 ===
2009 թվականին Եվան թողարկում է իր «Silly Boy» երգը, որը դառնում է հիթ համացանցում և հավաքում 20 միլիոնից ավել դիտում։
2010 թվականի կեսերին Եվան և Մայք Հեմիլթոնը թողարկում են «Take Over Control» երգը, որը Ավստրալիայիում ձեռք է բերում պլատինե իսկ ԱՄՆ-ում ոսկե կարգավիճակ։
2011 թվականին Եվան համագործակցում է ամերիկյան LMFAO դուետի հետ, թողարկելով «Best Night» երգը։
2012 թվականի մարտի 20-ին տեղի է ունենում՝ «I Don't Like You» երգի պրեմիերան, իսկ նույն թվականի մայիսի 14-ին թողարկում է «This Is Love» երգը, will.i.am-ի հետ։
Եվան իր դեբյուտային՝ «Renegade» ալբոմը թողարկում է 2012 թվականի հուլիսի 24-ին։


== Սկավառակագրություն ==


=== Սինգլներ ===


==== Սեփական սինգլներ ====
2009 - «Silly Boy»
2012 - «I Don't Like You»
2012 - «Renegade»
2013 - «Chemistry»
2014 - «Celebrate the Rain» (Սիդի Սամսոնի հետ)
2015 - «Policeman» (Konshens-ի մասնակցությամբ)


==== Մասնակցությունը ուրիշների սինգլներում ====
2010 - Take Over Control (Աֆրոջեքի սինգլը)
2012 - This Is Love (Will.i.am-ի սինգլը)
2014 - «Let's Do It Right» (The Young Professionals-ի սինգլը)
2014 - «Unstoppable» (R3hab-ի սինգլը)
2014 - «This Girl» (Stafford Brothers-ի սինգլը)


== Ծանոթագրություններ ==


== Արտաքին հղումներ ==
Պաշտոնական կայք
Արուբա

Արուբան կղզի է Կարիբյան ծովում։ Այն մտնում է Փոքր Անտիլյան կղզիների մեջ, Սոտավենտո կղզեխմբի ծայր արևմուտքում, 25 կմ հյուսիս-արևմուտք Վենեսուելային պատկանողդ Պարագուանա թերակղզուց, Կյուրասաո կղզուց անմիջապես արևմուտք։ Նախկինում եղել է Նիդերլանդական Անտիլյան կղզիների մասը, սակայն 1986 թ հունվարի 1-ից ճանաչվում է Նիդեռլանդների կազմի մեջ մտնող ինքնավար հանրապետություն՝ անջատված Անտիլյան կղզիներից։
Արուբան չի մտնում Եվրամիության կազմի մեջ՝ եվրոպական գերիշխանության ներքո գտնվող այլ տարածքների նմանությամբ ինչպես Գրենլանդիան, Ֆրանսիական Պոլինեզիան, Կայմանյան կղզիները։ Սակայն կան այլ տարածքներ Եվրոպայից դուրս, որ գտնվում են Եվրամիության անդամ երկրի գերիշխանության տակ, որ, այո, ինտեգրված անդամ են։ Չնայած դրան՝ Արուբայի բոլոր քաղաքացիներն ունեն հոլանդական անձնագիր, և վերջին հաշվով նրանք Եվրամիության այլ երկրների քաղաքացիների հետ համահավասար օգտվում են բոլոր իրավունքներից։


== Աշխարհագրություն ==
Կղզին ընդհանուր առմամբ հարթ է և առանց գետերի։ Ունի սպիտակ ավազի լողափեր, արևմտյան և հարավային ափերում։ Կղզու խորքերում կան մի քանի բլուրներ, որոնցից առավել մեծ են Հոոյիբերգը և 188 մ բարձրություն ունեցող Յամանոտա լեռը, որը կղզու ամենաբարձր կետն է։ Օրանյեստադը՝ Արուբայի մայրաքաղաքը, գտնվում է Վենեսուելայից 25 կմ հյուսիս։ Տեղային կլիման ծովային, արևադարձային, կիսաչոր է, տարեկան շատ փոքր ջերմային տատանումներով։ Արուբան ցամաքային սահմաններ չունի, իսկ ծովային՝ միայն Վենեսուելայի հետ, որոնք նշված են 1978 թ Վենեսուելայի և Նիդեռլանդների միջև կնքված պայմանագրի համաձայն։


== Կլիմա ==
Արուբայի կլիման չոր արևադարձային է։ Տարեկան օդի միջին ջերմաստիճանը +28 °C, իսկ օրվա միջին ջերմաստիճանը չի գերազանցում +4 °C: Տարեկան մթնոլորտային տեղումների քանակը կազմում է 432 մմ դրանց հիմնական մասը թափվում է հոկտեմբեր-նոյեմբեր ամիսներն։


== Տնտեսություն ==
Արուբայի ՀՆԱ-ի 70%-ը ստացվում է տուրիզմից և դրա հետ կապված զբաղվածություններից, իսկ տուրիստների 75%-ը գալիս են ԱՄՆ-ից։ Նախկինում՝ երբ Արուբան չուներ ներկայիս ինքնավար կարգավիճակը, հիմնական զբաղվածությունը կազմում էր նավթի վերամշակումը, ինչը սակայն այժմ շատ փոքր ազդեցություն ունի տնտեսության վրա։ Տնտեսության վրա փոքր դեր ունեն գյուղատնտեսությունը և արդյունաբերությունը նույնպես։ Արուբական ֆլորինի փոխարժեքը ամերիկյան դոլարի 1.79։1 է։ Արուբայի հիմնական առևտրային գործընկերներն են՝ ԱՄՆ, Վենեսուելան, Նիդեռլանդները և Միացյալ Թագավորությունը։ Արժե նշել, որ չնայած իր փոքր տարածքին՝ Արուբան, համաձայն Սուրճի Համաշխարհային Կազմակերպության 2003 թ տվյալների, աշխարհում երկրորդ տեղն է գրավում սուրճի սպառմամբ՝ զիջելով միայն Ֆինլանդիային։
Բորշչևկա (գյուղ, Պոչինկովսկի շրջան)

Անվան այլ կիրառումների համար տե՛ս՝ ԲորշչևկաԲորշչևկա (ռուս.՝ Борщевка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիրվելի Քեսալո

Պիրվելի Քեսալո (վրաց.՝ პირველი ქესალო, ադրբ.՝ Birinci Kosalı), գյուղ Վրաստանի Քվեմո Քարթլի երկրամասի Մառնեուլի մունիցիպալիտետում։


== Աշխարհագրություն ==
Գյուղը գտնվում է Վրաստանի հարավում՝ Բորչալների պատմական տարածքում։ Սահմանակից է Մառնեուլի մունիցիպալիտետի Միորե Քեսալո, Քափանախչի, Իլմազլո, Մեծ Մուղանլո, Քիրաչ Մուղանլո, Թեկալի և Գարդաբանի մունիցիպալիտետի Նազարլո գյուղերին։


== Բնակչություն ==
Վրաստանի Պետական վիճակագրական կոմիտեի տվյալներով, համաձայն 2002 թվականի պաշտոնական մարդահամարի, գյուղի բնակչությունը կազմում է 1622 մարդ, որոնց 100% ադրբեջանցիներ են։


== Տնտեսություն ==
Բնակչությունը հիմնականում զբաղվում է գյուղատնտեսությամբ, ոչխարաբուծությամբ, տավարաբուծությամբ և բանջարաբուծությամբ։ Գյուղում գործում է մթերային մարկետ, կա խմելու ջրի աղբյուր։ Գյուղում գործում է միջնակարգ դպրոց և կա խաղահրապարակ։
2007 թվականի մարտին, Վրաստանի և Ադրբեջանի միջև հեռախոսային կապի ուժեղացման համար Մառնեուլի մունիցիպալիտետի վեց գյուղերում (Թազաքենդի, Ազիզքենդի, Քափանախչի, Միորե Քեսալո, Պիրվելի Քեսալո և Աղլեթի) անցկացվեցին հեռահաղորդակցության գծեր և ստեղծվեցին էլեկտրաֆիկացված հեռախոսակայաններ, որը բնակչությանը հնարավորություն տվեց օգտագործելու հեռախոսներ և ինտերնետ։


== Տեսարժան վայրեր ==
Մզկիթ


== Հայտնի տեղացիներ ==
Օսման Ալիեվ-գյուղի միջնակարգ դպրոցի ուսուցիչ, Վրաստանի նախագահի կողմից կրթաթոշակի արժանացած անձ։


== Տես նաև ==
Վրաստանի վարչական բաժանում
Մառնեուլի մունիցիպալիտետ


== Ծանոթագրություններ ==
(8111) Հոեպլի

(8111) Հոեպլի (անգլ.՝ Hoepli), աստերոիդ աստերոիդների հիմնական գոտում։ Հայտնաբերվել է 1995 թվականի ապրիլի 2-ին Աուգուստո Տեստայի և Վալտեր Ջուլիանիի կողմից Սորմանոյում։
Միջին հեռավորությունը Արեգակից կազմում է 2,647483 ա. մ., առավելագույնը մոտենում է 2,1597 ա. մ. հեռավորության վրա և հեռանում 3,1352 ա. մ.։ Արեգակի շուրջ մեկ ամբողջական պտույտ է կատարում 1573,43 երկրային օրվա ընթացքում, իր ուղեծրով շարժվելով միջինում 0,228799 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8111) Հոեպլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լը Շատո դ’Օլերոն

Լը Շատո դ’Օլերոն (ֆր.՝ Le Château-d’Oléron), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լե Շատո դ’Օլեռօն կազմի մեջ։ Հանդիսանում է Ռոշֆոռ շրջանը։


== Բնակչություն ==
Համայնքի բնակչությունը 2010 թվականին կազմում էր 3920 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Լե Շատո դ’Օլերոն (ֆր.)
Չոռնի Պոտոկ (գյուղ, Իրշավայի շրջան)

Անվան այլ կիրառումների համար տե՛ս՝ Չոռնի ՊոտոկՉոռնի Պոտոկ (ուկրաիներեն՝ Чорний Потік), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Չոռնի Պոտոկ գյուղում բնակվում էր 1 013 մարդ։ Բնակավայրը զբաղեցնում է 1,52 կմ² տարածք։ Բնակչության խտությունը կազմում էր 670 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալդեյրե

Ալդեյրե (իսպ.՝ Aldeire), քաղաք և համայնք Իսպանիայում, մտնում է Գրանադա պրովինցիայի կազմում (Անդալուզիա ինքնավար մարզ)։ Համայնքը գտնվում է Գվադիքս գավառի կազմում։ Տարածքը 70.07 կմ2։
Բնակչությունը 696 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 21 կմ հեռավորություն։
Քաղաքի հովանավորներն են համարվում Սուրբ Ռոկեն և Սուրբ կույս Ռոսարիոն։


== Արտաքին հղումներ ==
Պաշտոնական էջ
Página web del Excmo. Ayuntamiento de Aldeire
Օտտավայի համալսարան

Օտտավայի համալսարան (ֆր.՝ Université d'Ottawa), երկլեզու պետական ​​հետազոտական ​​համալսարան Օտտավայում։ Գլխավոր ճամբարը գտնվում է Սանդի Հիլ թաղամասում, Օտտավայի Ռիդո ջրանցքի հարևանությամբ Համալսարանը առաջարկում է մի շարք ուսումնական ծրագրեր, որոնք ղեկավարվում են տասը ֆակուլտետներով։ Օտտավայի համալսարանը աշխարհում ամենամեծ անգլերեն-ֆրանսերեն երկլեզու համալսարանն է։ U15- ի անդամ է, որը Կանադայի հետազոտական ​​ինտենսիվ համալսարանների խումբ է::
Օտտավայի համալսարան սկզբում անվանվել է Բայթայի քոլեջը, 1848 թվականին Օտտավայի Կաթոլիկ առաջին եպիսկոպոս Ջոզեֆ Բրունո Գիգուսի կողմից։ Այն վերանվանվել է Օտտավայի քոլեջ 1861 թվականին և հինգ տարի անց ստացել համալսարանի կարգավիճակ արքայական կանոնադրությամբ։ 1889 թվականիի փետրվարի 5-ին համալսարանին շնորհվեց Հռոմի Պապ Լեո XIII- ի հովվական խարտիան, որը բարձրացրեց հաստատությունը դեպի հռոմեական համալսարան։ Համալսարանը վերակազմավորվեց 1965 թվականի հուլիսի 1-ին որպես կորպորատիվ, անկախ որևէ արտաքին մարմնից կամ կրոնական կազմակերպությունից։ Արդյունքում, քաղաքացիական և հովվական կանոնադրությունները պահպանվում էին նորաստեղծ Սուրբ Պոլի համալսարանում։ Քաղաքացիական ֆակուլտետների մնացած մասը պահպանվել է վերակազմակերպված համալսարանում։
Համալսարանը ընկրկում է ավելի քան 35000 բակալավրիատի և ավելի քան 6000 մագիստրատուրայի ուսանող։ Համալսարանն ունի ավելի քան 195000 շրջանավարտ։ Համալսարանի մարզական թիմերը հայտնի են որպես Gee-Gees եւ հանդիսանում են U Sports-ի անդամներ։


== Ծանոթագրություններ ==
Ժողովածու (1814)

Ժողովածու 1814, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1814 թվի տակ։ Ձեռագիրը գրվել է 17-րդ դար։ Գրված է թղթի վրա, որը ունի 21X16 չափս։ Ձեռագիրը կազմված է 213 թերթից։ Գրված է երկսյուն, նոտրգիրով։ Կազմը` կաշվեպատ տախտակ դրոշմազարդ, աստառը՝ դրոշմազարդ կտավ։


== Բովանդակություն ==
Գր․ Տաթևացւոյ Համառօտ տեսութիւն ի գիրս Պերփիւրի, Լուծմունք Ի տեսութիւն Դաւթի, Առաքինութևանցն Արիստոտէլի։
Յովհ․ Որոտնեցւոյ Վերլուծութիւնք Ստորոգութևանցն, Պերի արմենիասսին Արիստոտէլի։
Դաւթի Հարքացւոյ Նկատումն Արիստոտլի։
Իշաւխայ Գիրք ի վերայ ընութևան։
Առածք հիգ։
Դաւթի Վասն բաժանման։
Արուսայիդայ Յաղագս կազմութևան մարդոյ։


== Ծանոթագրություններ ==
Ավազան հրաբխային գմբեթ

Ավազան հրաբխային գմբեթ, բնության երկրաբանական հուշարձան Հայաստանում։ Բնության հուշարձանը գտնվում է Կոտայքի մարզում՝ Կարենիս գյուղից 1,2 կմ հյուսիս-արևելք։ Գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Կոստա Ռիկայի քարե գնդեր

Կոստա Ռիկայի քարե գնդեր (իսպ.՝ Esferas de piedra de Costa Rica), քարե գնդեր (պետրոսֆերաներ), ավելի քան 300 նմուշ պահպանվել է Դիքվիս գետի գետաբերանում, Նիկոյա թերակղզում և Կոստա Ռիկայի խաղաղօվկիանոսյան Կանյո կղզում։ Բաղկացած է գաբրոյից, կրաքարից կամ ավազաքարից։ Չափսերը տարբեր են՝ 1 դյույմից մինչև 2 մետր․ ամենախոշորները կշռում են 16 տոննա։


== Ընդհանուր տեղեկատվություն ==

Առաջին գնդերը հայտնաբերվել են 1930-ական թվականներին United Fruit Company ընկերության աշխատակիցների կողմից՝ բանանի պլանտացիաների համար տարածքների մաքրման ժամանակ։ Հավատալով տեղի հավատալիքներին՝ ըստ որի գնդի ներսում ոսկի է թաքնված, աշխատակիցները գնդերը կիսել են։ Վանդալիզմը հաջողվել է միայն կանգնեցնել ղեկավարության միջամտության շնորհիվ․ հետագայում տնօրենի դուստրը Կոստա Ռիկայի պետրոսֆերաների մասին մենագրություն է գրել։
1940-ական թվականներին քարե գնդերի ուսումնասիրություն սկսել է իրականացնել Հարվարդի համալսարանի հնագետ Կ․ Լոտրոպը․ նրանց մասին հոդվածներ հայտնվեցին հնագիտական ամսագրերում։ Զբոսաշրջիկների ուշադրությունը գրավելու համար պետրոսֆերաները ջունգլիներից տեղափոխել են թանգարաններ և կանգնեցրել քաղաքի հրապարակներում։ Ներկայումս միայն 6 գնդեր են գտնվում իրենց նախնական հայտնաբերման վայրում․ մնացած գնդերը կարելի է տեսնել ինչպես Կոստա Ռիկայի, այնպես էլ նրա սահմաններից դուրս գտնվող թանգարաններում, մասնավորապես, Վաշինգտոնում և Քեմբրիջում։


== Թվագրում ==
Արտեֆակտների կիրառության ավանդական ստրատիգրաֆիկ մեթոդները այնքան էլ կիրառելի չեն քարե գնդերի համար, որոնք բազմիցս տեղից տեղ են տեղաշարժվել։
Քարե գնդերի կողքին հայտնաբերված հնագույն խեցեղենը հայտնաբերելուց հետո շատ գիտնականներ դրանք փորձում են վերագրել Կենտրոնական Ամերիկայի այս կամ այն հնագիտական մշակույթներին։ Ընդ որում, թվագրումը ընդգրկում է մ․թ․ա․ 200-մ․թ․ 1500 տարին, այսինքն ընդգրկում է մինչկոլումբոսյան քաղաքակրթության գոյության ժամանակաշրջանը։


== Ստեղծման և նշանակության վարկածներ ==
Պետրոսֆերաների ստեղծումն ու նշանակությունը գիտնականների համար հանելուկ է։ Կարելի է ենթադրել, որ դրանք երկնային լուսատուների խորհրդանիշներ են կամ տարբեր ցեղերի հողերի միջև եղած սահմանային նշանագրեր։ Այդ մասին ավելի ճիշտ կարելի էր դատել, եթե գիտնականները տեղեկատվություն ունենային այդ գնդերի սկզբնական տեղաբաշխման մասին։ Ներկայումս ապացուցված է երբեմնի հայտնի թեորիայի անհիմն լինելը, ըստ որի քարերը գնդաձև տեսք են ստացել բնական ճանապարհով՝ ջրի ազդեցությամբ։


== Այլ գնդեր ==
Նմանօրինակ քարե գնդեր հայտնաբերվել են նաև ռուսական Չամպ կղզու վրա։ 1.5 մ տրամագծով խոշոր գնդանման օբյեկտներ հայտնաբերվել են նաև Բոսնիայում։ Վերը նշված օբյեկտների անկողմնակալ ուսումնասիրությունը, որպես կանոն, ներկայացնում է, որ այդ գնդերն ունեն բնական ծագում և իրենցից ներկայացնում են խոշոր կոնկրեցիաներ։


== Պատկերասրահ ==

		
		
		


== Տես նաև ==
Չամպ


== Ծանոթագրություններ ==


== Գրականություն ==
Brian Haughton. Hidden History: Lost Civilizations, Secret Knowledge, and Ancient Mysteries. Career Press, 2007. ISBN 1-56414-897-1. Pages 120—124.
Андрей Сидоренко Самая круглая археологическая загадка // Аномальные новости : газета. — 2011. — № 34. — С. 4. — ISSN 1810-2638.
Պուտյովկա (գյուղ, Բրյանսկի շրջան)

Պուտյովկա (ռուս.՝ Путёвка), գյուղ Ռուսաստանի Բրյանսկի մարզի Բրյանսկի շրջանի կազմում։
Բնակչությունը 2012 թվականին գրանցված տվյալներով կազմում էր 4932 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսկոլեց (այլ կիրառումներ)

Օսկոլեց, կարող է վերաբերել՝

Օսկոլեց - գետ Ռուսաստանում, հոսում Բելորեցկի մարզում
Օսկոլեց - գյուղ Ռուսաստանի Բելգորոդի մարզի Գուբինսկի քաղաքային օկրուգի կազմում
Վիսկիրնի

Վիսկիրնի (ռուս.՝ Выскырный), գետ Ռուսաստանում, հոսում է Տուժինսկի շրջան Կիրովի մարզում։ Գետաբերանը տեղակայված է Միլա գետի ձախ ափին՝ 120 կմ հեռավորության վրա։ Գետի երկարությունը 12 կմ է։
Գետի ակունքը գտնվում է արևելքում Նիկոլա գյուղում, Յրանսկա գյուղից 18 կմ հյուսիս-արևելք։ Գետը հոսում է հյուսիս-արևմուտք։

Ջրային օբյեկտի, պետական ջրային գրանցման կոդը - 03050300212103000079738
Հիդրոլոգիական ուսումնասիրությունների կոդը - 103007973
Ավազանի կոդը - 03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեխանիկական կապ

Անվան այլ կիրառումների համար տե՛ս՝ Կապեր (այլ կիրառումներ)
Մեխանիկական կապեր, տարածության մեջ մեխանիկական համակարգի դիրքի կամ շարժման սահմանափակումներ։ Սովորաբար կապերն իրագործվում են այլ մարմինների (օրինակ՝ թել կամ ձող, որից կախված է դիտարկվող մարմինը, մեխանիզմի հանգույցները միացնող հոդակապեր) միջոցով։ Ոչ ազատ մեխանիկական համակարգը կարելի է դիտել որպես ազատ, որը շարժվում է իր վրա կիրառված բոլոր ուժերի ազդեցությամբ, ներառյալ կապերի հակազդումները։ Օրինակ ՝ անհարթ մակերևույթով շարժման դեպքում մեխանիկական կապերը կարելի է լրիվ հաշվի առնել՝ մարմնի վրա մակերևույթի հակազդման հավասար ուժ կիրառելով։ Այդ ուժի շոշափող բաղադրիչը շփման ուժն է։ Միայն դիրքը սահմանափակող կապերը կոչվում են երկրաչափական դիրքն ու շարժումը սահմանափակող կապերը՝ կինեմատիկական։ Երկրաչափական և ինտեգրելի հավասարումներով կինեմատիկական կապերը կոչվում են հոլոնոմ կապեր, չինտեգրվող հավասարումներով կինեմատիկական կապերը ՝ ոչ հոլոնոմ կապեր։
Վարգանիս (Շապին Գարահիսարի գավառ)

Վարգանիս, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսարից 15 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տյուլեբաևո

Տյուլեբաևո (ռուս.՝ Тюлебаево, բաշկիրերեն՝ Түләбай), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 192 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երևանի ֆրեզերային հաստոցների գործարան

Երևանի ֆրեզերային հաստոցների գործարան, արդյունաբերական ձեռնարկություն ՀՀ մայրաքաղաք Երևանում։ Հիմնադրվել է 1957 թվականին, արտադրանք թողարկել՝ 1959 թվականից։ Ունեցել է դետալների մշակման մեխանիկական, գործիքային արտադրամասեր, նախապատրաստական, ջերմամշակման ու դարբնոցային, գալվանապատման, վերանորոգման մեխանիկական, փորձարարական տեղամասեր և լաբորատորիաներ։ Արտադրել է բարձր ճշգրտության ֆրեզերային ունիվերսալ՝ «675Պ», «6Ա73Պ», «6Ա73Վ», «6Ա73ԲՊ» մակնիշի հաստոցներ, հաստոցային հարմարանքներ։ Արտադրանքն օգտագործվել է ընդհանուր մեքենաշինության, հաստոցաշինության, սարքաշինության մեջ և այլն։
1959 թվականի 25-ի դիմաց 1975 թվականին թողարկել է 1805 հաստոց։ Արտադրանքն առաքվել է ԽՍՀՄ գրեթե բոլոր տնտեսական շրջաններ, ինչպես նաև արտասահմանյան 22 երկիր (Բուլղարիա, Գերմանիա, Չեխոսլովակիա, Կուբա, Նորվեգիա, Իրաք, Իրան և այլն)։ 
1965 թվականին «ՄԱ-459» մակնիշի մրկապատճենահանման հաստոցը ԽՍՀՄ ԺՏՆՑ-ում արժանացել է բրոնզե, 1968 թվականին Լայպցիգի միջազգային տոնավաճառում մեծ ոսկե մեդալի, իսկ 1969 թվականին 6Ա73Վ մակնիշի լայն ունիվերսալ գործիքային ֆրեզերային հաստոցը ԽՍՀՄ ԺՏՆՑ-ում շահել է բրոնզե մեդալ։
Կայսերական գավազան

Կայսերական գավազան, Ռուսական կայսրության իշխանության գլխավոր նշաններից մեկը։ Գավազանը պատրաստվել էր 1770-ական թվականներին Եկատիրինա Մեծի համար։


== Նկարագրություն ==
Գավազանը պատրաստելու համար օգտագործել են՝ ոսկի, ադամանդ «Օռլով»։ Նաև օգտագործել են այլ ադամանդներ, արծաթ և էմալ։ Գավազանի երկարությունը եղել է 59,5 սանտիմետր։

Ոսկե հարթ մշակված գավազանի մակերևույթը պատված է ութ ադամանդե շրջանագծերով։ Բռնակը քանդակադրոշմած է կանելուրմով, որոնք մեծացնում են լուսաստվերի խաղը։
Գավազանի վերջնամասում է տեղակայված երկգլխանի արծիվը՝ Ռուսաստանի զինանշանը, որը զարդարված է էմալով և ադամանդով։
Էմբլեմայի տոնականությունը հզորացրվել է Օռլով ադամանդով, որը տեղադրվելն էր գավազանի վրա 1774 թվականին։
Այժմ գավազանը պահպանվում է Ռուսաստանի Դաշնության ադամանդների ֆոնդում։


== Հետաքրքիր փաստեր ==
Գավազանն օգտագործվում է Սանկտ Պետերբուրգի զինանշան վրա։


== Ծանոթագրություններ ==
Պինգվին (այլ կիրառումներ)

Պինգվինը կարող է վերաբերել.

Պինգվին - համարյա բացառապես հարավային կիսագնդում, հիմնականում՝ Անտարկտիդայում ապրող ջրալող, չթռչող թռչուններ են։
Պինգվին (DC comics) - հորինված կերպար։ DC կոմիքսների չարագործ, Բեթմենի հակառակորդը։
Րեքիձյո

Րեքիձյո (ճապ.՝ 歴女,  «պատմական կին»), ճապոնական տերմին, որը նշանակում է՝ կանայք, ովքեր սիրում են պատմությունը և այցելում են տուրիստական վայրեր, որտեղ տեղի են ունեցել պատմական իրադարձություններ։ Ի սկզբանե այն օգտագործվել է օտակու կանանց բնութագրելու համար, ովքեր պատմասեր են և կենտրոնացած են ճապոնական պատմության որոշակի գործիչների վրա․ նրանք իրենց վարքագծում օգտագործում են նախաինդրուստրիալ Ճապոնիայի խոսքն ու ձևերը և ճանապարհորդում դեպի տայգա դրամաների հետ կապված վայրեր։ Ներկայումս այսպես են անվանում պատմությունը սիրող և պատմական զբոսաշրջային վայրերով տարված բոլոր կանանց՝ ինչպես Ճապոնական, այնպես էլ համաշխարհային։ Րեքիձյոի հետ կապված տնտեսական գործունեությունը տարեկան ունենում է շուրջ 750 մլն ԱՄՆ դոլար եկամուտ։


== Մշակույթում և արվեստում ==


=== Մանգա և Անիմե ===
Chihayafuru, Kanade Oe-ի հերոսուհիներից մեկը րեքիձյո է, ճապոնական ավանդական հագուստի, ճապոնական հին պալատի վարվելակարգի և ճապոնական պոեզիայի երկրպագու։
Genshiken, Ռիկ Եսիտակեի հերոսուհիներից մեկը «րեքիձյոկեի ֆուձեսի»«րեքիձյոկեի ֆուձեսի» (ճապ.՝ 歴女系腐女子 ֆուձյոսի պատմական կին) է, նա սիրում է պատմություններ Սենգոկու շրջանի ռազմապետերի մասին։
Girls und Panzer.


== Տես նաև ==
Քոսփլեյ


== Ծանոթագրություններ ==


== Հղումներ ==
«Reki-jo» or «History Girls» Archived 2010-07-15 at the Wayback Machine.
«Who Are These „History Girls“ From Japan and What Are Their Interests?» archive
«Tracks, magazine musical» archive
歴☆女子会
城ガール隊 Archived 2017-01-02 at the Wayback Machine.
Բերսենե ան Օթ

Բերսենե ան Օթ (ֆր.՝ Bercenay-en-Othe), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 389 մարդ, բնակչության խտությունը` 21.79 մարդ/կմ²։ Բնակավայրը զբաղեցնում է 17.85 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 17 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 283 աշխատունակ (15-64 տարեկան) բնակիչ, որոնցից ակտիվ էին 219-ը, իսկ ոչ ակտիվները` 64։ Ակտիվության ցուցանիշը կազմում է 77,4 %։ 219 աշխատունակ մարդկանցից աշխատել է 205 անձ (102 տղամարդ և 103 կին)։ Գործազուրկ են եղել 14 անձ (5 տղամարդ և 9 կին)։ 64 անաշխատունակներից 18-ը եղել են աշակերտներ կամ ուսանողներ, 32-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կիբերգ արվեստ

Կիբերգ արվեստ(անգլ.՝ Cyborg art), որը նաև հայտնի է որպես կիբորգիզմ, արվեստի շարժում է, որը սկսվել է 2000-ական թվականների կեսերին Մեծ Բրիտանիայում։ Այն հիմնված է կիբերնետիկ իմպլանտների միջոցով մարմնին նոր զգայարանների ստեղծման և լրացման համար, ինչպես նաև նոր զգայարանների միջոցով արվեստի գործեր ստեղծելու համար։ Կիբերգ արվեստի գործերը ստեղծվել են կիբորգ նկարիչների կողմից։ Նրանք այն նկարիչներն են, որոնց զգայարաններն ինքնակամ ուժեղացել են կիբերնետիկ իմպլանտների միջոցով։ Կիբերգյան արվեստի շարժումը ձևավորող վաղ նկարիչների շարքում է Նիլ Հարբիսոնը, ում ալեհավաքի իմպլանտն իրեն թույլ է տալիս ընկալել ուլտրամանուշակագույն և ինֆրակարմիր գույները։ Այդ շարքում է նաև Մուն Ռիբասը, ում ոտքերի իմպլանտները թույլ են տալիս նրան զգալ երկրաշարժեր և լուսնի ցնցումները։ Կիբերգորի այլ նկարիչների ցանկը ներառում են.

Մանել Դե Ագուասը, կատալոնյան լուսանկարիչ, ով ստեղծել և տեղադրել է իր գլխում բարոմետրիկ համակարգ, որը թույլ է տալիս նրան ընկալել մթնոլորտային ճնշման փոփոխությունները :
Օեո Դեկնին՝ նկարիչ, ով իր գլխում ռադարային համակարգ է մշակել և տեղադրել։ Զգայական համակարգը նրա այտերի մեջ ներառում է երկու իմպլանտ.:
Պա Պրատսը այնպիսի համակարգի ստեղծող է, որը նրան թույլ է տալիս զգալ ուլտրամանուշակագույն ճառագայթների մակարդակները, որոնք հասնում են նրա մաշկին :
Ալեքս Գարսիան, ում կրծքավանդակում տեղադրված սենսորը թույլ է տալիս իրեն զգալ իր շուրջը օդի որակի մակարդակները։
Կայի Լանդրեյ՝ երաժիշտ, ով զարգացնում է երկու իմպլանտներ ՝ լսելու տիեզերական ճառագայթների բախման հետևանքով տուժած մասնիկների ձայնը։


== Ծանոթագրություններ ==
Շեյդովո

Շեյդովո (ռուս.՝ Шейдово), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջերեմի Փիվեն

Ջերեմի Փիվեն (անգլ.՝ Jeremy Piven, հուլիսի 26, 1965(1965-07-26), Նյու Յորք շրջան, Նյու Յորք, Նյու Յորք, ԱՄՆ), ամերիկացի դերասան, պրոդյուսեր։ Հանդիսատեսին առավել հայտնի է «HBO» ցանցի կողմից ստեղծված «Անտուրաժ» հեռուստասերիալում (2004–2011), ինչպես նաև համանուն լիամետրաժ ֆիլմում (2015) Արի Գոլդին մարմնավորելով։
Ֆերարայի մասնակցությամբ առավել հայտնի գեղարվեստական ֆիլմերից են «Ընտանիքասերը» (2000) «Հին դպրոց» (2004) և մի շարք այլ կինոնկարներ։
«Անտուրաժ» հեռուստասերիալում ունեցած դերակատարման համար արաժանացել է մեկ Ոսկե գլոբուսի և երեք անընդմեջ Էմմի մրցանակի։


== Ծանոթագրություններ ==


== Արտաքին հղումներ ==
Էջը IMDb կայքում(անգլ.)
Էջը Emmys.com կայքում(անգլ.)
Անանուն հրաբխային արտահայտված շերտավորություն

«Անանուն» հրաբխային արտահայտված շերտավորություն, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Հայաստանի Հանրապետության Գեղարքունիքի մարզում՝ Լճաշեն գյուղից 1 կմ հարավ հրաբխային խարամների գործող քարհանքի մոտ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Պնևմատիկ շարժիչ

Պնեվմատիկ շարժիչ, սեղմած օդի Էներգիան մեխանիկական աշխատանքի փոխակերպող մեքենա։ Մեղմած օդի ճնշումը 0,3-0,6 Մպա Է։ Ըստ կոնստրուկտիվ հատկանիշների Պնեվմատիկ շարժիչները բաժանում են ծավալայինի և տուրբինայինի։ Պնեվմատիկ շարժիչի հզորությունը սովորաբար չի անցնում 2,5 կվտ֊ից։ Կիրառում են տարբեր գործիքների (շաղափիչ, հանքահատ մուրճեր և այլն) հաղորդակի համար, որով ապահովվում է աշխատանքի անվտանգությունը պայթյունավտանգ վայրերում՝ բարձր խոնավություն ունեցող միջավայրում։
Էնդլա (այլ կիրառումներ)

Էնդլա անունը կամ տերմինը կարող է վերաբերել հետևյալ հոդվածներին․

Էնդլա - գյուղ Էստոնիայի Յիգևա շրջանի կազմում։
Էնդլա - գյուղ Էստոնիայի Կաառմա շրջանի կազմում։
Էնդլա - թատրոն Էստոնիայի Պյառնու քաղաքում։
Կարլո Պոնտի

Կարլո Պոնտի  (իտալերեն՝ Carlo Ponti, դեկտեմբերի 11, 1912(1912-12-11)[…], Մաջենտա, Միլան, Լոմբարդիա, Իտալիայի թագավորություն - հունվարի 10, 2007(2007-01-10)[…], Ժնև, Շվեյցարիա), իտալացի կինոռեժիսոր։


== Կենսագրություն ==
Կարլո Պոնտին ծնվել է 1912 թվականի դեկտեմբերի 11-ին, Իտալիայի Մաջենտա քաղաքում։ Պոնտին իրավաբանություն է սովորել Միլանի համալսարանում։ Նա սկսել է կինոարտադրությամբ զբաղվել 1941 թվականին և իր կարիերայի ընթացքում մասնակցել է ավելի քան 140 կինոնկարների ստեղծմանը, որոնց թվում էին Ֆեդերիկա Ֆելինիի (Ճանապարհ), Վիտորիո Դե Սիկայի (Նեապոլի ոսկին), Դևիդ Լինի, Միքելանջելո Անտոնիոնի ֆիլմերը, ինչպես նաև իտալական և համաշխարհային կինոյի շատ այլ ճանաչված դասականների ֆիլմերում։
Կարլո Պոնտիի երկրորդ կինը դերասանուհի Սոֆի Լորենն էր, որին նա դարձրել համաշխարհային աստղ։ Այս ամուսնության ընթացքում նա ունեցել է երկու որդի` դիրիժոր  Կարլո Պոնտի կրտսերը և Էդուարդո Պոնտին ՝ կինոռեժիսոր։ Առաջին ամուսնությունից որդին` Ալեսանդրոն նույնպես կինոռեժիսոր է։
Կարլո Պոնտին մահացել է 2007 թվականի հունվարի 10-ին `Շվեյցարիայի Ժնև քաղաքում 94 տարեկան հասակում թոքերի հիվանդությունից։


== Ընտրյալ ֆիլմագրություն ==
1954 - Ճանապարհ
1954 - Նեապոլի ոսկին
1956 - Պատերազմ և խաղաղություն
1958 - Այդպիսի կին
1960 - Չոչարա
1961 - Կինը կին է
1961 - Լեոն Մորեն, քահանա
1962 - Բոկաչո 70
1962 - Մատնիչը
1962 -Ալթոնայի ճգնավորները
1963 - Երեկ, այսօր, վաղը
1963 - Արհամարհանք
1964 - Ամուսնություն իտալական ձևով
1965 - Տասներորդ զոհը
1965 - Բժիշկ Ժիվագո
1966 - Լուսանկարների խոշորացում
1967 - Հրշեջների պարահանդես
1968 - Սիրահարներ
1972 - Սպիտակ, կարմիր և ...
1973 - Ջորդանո Բրունո
1974 - Ուղևորություն
1974 - Գազան
1975 - Բրավո, Տիկնիկ
1975 - Մասնագիտությունը Լրագրող
1976 - Զզվելի, կեղտոտ, չար
1976 - Կասանդրայի լեռնանցք


== Ծանոթագրություններ ==
Վանկական ոտանավոր

Մանկական ոտանավոր (սիլաբիկ) (հունարեն՝ συλλαβή` վանկ), տաղաչափական հիմնական համակարգերից մեկը, որի ռիթմը գոյանում է տողերի մեջ վանկերի թվի հավասարության շնորհիվ։
Վանկական տաղաչափությունը հատուկ է սլավոնական (չեխերեն, սերբերեն, լեհերեն) և ռոմանական (իտալերեն, ֆրանսերեն) մի շարք լեզուներին, որոնցում բառային շեշտն ունի իր կայուն տեղը, իսկ շեշտված և անշեշտ վանկերի տարբերությունն այնքան էլ մեծ չէ։ Ուստի ռիթմի գլխավոր պայմանը, ի տարբերություն վանկաշեշտական ոտանավորի, վանկերի հավասար քանակն է։
Վանկային սկզբունքը հատուկ է նաև հայ պոեզիային։ Այստեղ ևս շեշտերի դասավորությունն էական չէ. կարևորը տողերի և կիսատողերի (անդամների) մեջ վանկերի թվի հավասարությունն է, իսկ շեշտերի տեղը կայուն չէ։ Այսպես, հայկական ոտանավորի ամենատարածված տեսակներն են ութ և յոթ վանկանի տողերը, ընդ որում, ութ վանկանի տողը բաժանվում է երկու հավասար կիսատողերի, իսկ յոթ վանկանի տողը` երեք և չորս վանկանի կիսատողերի։ Կիսատողերի (անդամների) պարբերական կրկնությունից գոյանում է ռիթմը։
Տաս վանկանի տողը հիմնականում բաժանվում է երկու հավասար (հինգ վանկանի) կիսատողերի։ Շեշտերի տեղը փոփոխական է։
Հայ պոեզիայի մեկ այլ չափերից մեկը՝ տասնհինգ վանկանի տողը, հիմնականում կազմված է լինում չորս կայուն մասերից՝ երեք հատ չորս վանկանի և մեկ հատ երեք վանկանի կիսատողերից։ Շեշտերի դասավորությունն այստեղ ևս անկանոն է։
Վանկական բանաստեղծության հետ հավասար հայ պոեզիայում կիրառվում են վանկաշեշտական, համաշեշտ և ազատ ոտանավորի ձևերը։


== Տես նաև ==
Ռիթմ
Տաղաչափական համակարգեր
Վանկաշեշտական ոտանավոր
Համաշեշտ ոտանավոր
Ազատ ոտանավոր
Չափական ոտանավոր


== Աղբյուրներ ==
Էդ. Ջրբաշյան, Հ. Մախչանյան, Գրականագիտական բառարան, էջ 287
Եկատերինա Կովալևսկայա

Եկատերինա Կովալևսկայա (ռուս.՝ Екатерина Ковалевская, ապրիլի 17, 1974(1974-04-17), Դոնի Ռոստով, ՌԽՖՍՀ, ԽՍՀՄ), ռուս շախմատիստ, միջազգային վարպետ, կին գրոսմայստեր։ Ռոստովի պետական տնտեսագիտական համալսարանի շրջանատավարտ է։
Հաղթել է 1994 և 2000 թվականների Ռուսաստանի կանանց շախմատի առաջնությունում, 2004 թվականին նույն առաջնությունում գրավել է 2-րդ հորիզոնականը։ Այս վերջին նվաճման շնորհիվ դարձել է միջազգային վարպետ։
Կովալևսկայան արծաթե մեդալ է վաստակել 2000 և 2001 թվականների կանանց անհատական շախմատի Եվրոպայի առաջնությունում։
Ռուսաստանի ազգային հավաքականի կազմում հանդես է եկել Շախմատային օլիմպիադաներում (1994, 1998, 2000, 2002, 2004 և 2006 թվականներին), կանանց Շախմատի աշխարհի թիմային առաջնություններում (2007 և 2009 թվականներին) և կանանց Շախմատի Եվրոպայի թիմային առաջնություններում (2005 և 2007 թվականներին)։


== Ծանոթագրություններ ==


== Արտաքին հղումներ ==
Ekaterina Kovalevskaya chess games at 365Chess.com
Եկատերինա Կովալևսկայա շախմատիստի էջն ու խաղերը Chessgames.com կայքում
Интервью Екатерины Ковалевской Archived 2019-09-22 at the Wayback Machine. на сайте e3e5.com
Կաղապար:ФИДЕ
Ժողովածու (2717)

Ժողովածու (2717), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2717 թվի տակ։ Ձեռագիրը գրվել է 19-րդ դարում, 1857 թվականին։ Գրված է թղթի վրա, որը ունի 29,5X20,3, 25X20 չափս։ Ձեռագիրը կազմված է 64 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ՝ 52ա։


== Բովանդակություն ==
Կուռնելիոսի Մեկնութիւն գրոցն Մովսիսի։
Մեկնութիւն շարականաց։
Աղերս առ ս․ երրորդութիւն։
Քարող տաեմտի։
Տաղ Մամիկոնէից։
Մատթէոսի արքեպս-ի Քննութիւն Դաշանց թղթոյն։


== Ծանոթագրություններ ==
Մոսկվայի հայկական համայնք

Մոսկվայի հայկական համայնքը (ՄՀՀ), Մոսկվայի հայերին միավորող հասարակական կազմակերպություն։
Մոսկվայի հայկական համայնքի կենտրոնը գտնվում է  Կարմիր Պրեսնյա փողոց, տուն 9, 4-րդ շինություն հասցեում։


== Խնդիրներ ==
Մոսկվայի հայ համայնքի ստեղծման և գործունեության հիմնական նպատակներն են.

հայ ազգին և նրա Էթնիկ խմբերին պատկանող քաղաքացիների միավորումը՝ նպատակ ունենալով պահպանել հայկական ինքնությունը, լեզվի զարգացումը, կրթությունը, ազգային մշակույթը։
միջազգային կապերի ամրացման և ազգային-մշակութային ծրագրերի իրականացման մասնակցությունը։Մոսկվայի հայկական համայնքը հիմնադրվել է 1991 թվականի նոյեմբերի 30-ին և գրանցվել Մոսկվայի արդարադատության վարչությունում` 1992 թվականի փետրվարի 13-ին (թիվ 878 վկայական)


== Ուղեցույց ==
ՄՀՀ-ի անփոփոխ նախագահ է հանդիսանում (1999 թվականից) Նորայր Թևանյանը։
ՄՀՀ-ի նախագահի տեղակալ, ՄՀՀ-ի գործադիր տնօրեն, գեներալ-մայոր՝ Ռոման Արուտյունով։


== Արտաքին հղումներ ==
Պաշտոնական կայք Archived 2012-02-02 at the Wayback Machine.


== Ծանոթագրություններ ==
Զանդուս (գետակ)

Անվան այլ կիրառումների համար տե՛ս՝ Զանդուս (այլ կիրառումներ)Զանդուս, գետակ Տիգրիսի ավազանում, Քաղրիդ (Բաթման) գետի համակարգում։ Հոսում է Սասունի Փսանք գավառակով, համանուն գետի մոտով։


== Ծանոթագրություններ ==
Բույլյուկեմ

Բույլյուկեմ (ռուս.՝ Буйлюкем), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կիզին-Շին։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005308
Հիդրոլոգիական ուսումնասիրությունների կոդը - 115100530
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տմիս

Տմիս, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Supremacy

Supremacy, բրիտանական Muse խմբի երգն է իրենց The 2nd Law ալբոմից, և թվով չորրորդ սինգլը այս ալբոմից։ Որպես առանձին սինգլ թողարկվել է 2013 թվականի փետրվարի 25-ին։ Երգի հեղինակն է Մեթյու Բելլամին։
2013 թ. հունվարի 16-ին խմբի պաշտոնական կայքում տեղադրվեց «Supremacy» տեսահոլովակի լիրիկական տարբերակը։ Տեսահոլովակի պաշտոնական պրեմիերան կայացել է փետրվարի 7-ին ՅուԹյուբ կայքում։


== Երգացանկ ==


== Ծանոթագրություններ ==
Բաղըրսըխ (գետ)

Անվան այլ կիրառումների համար տե՛ս՝ Բաղըրսըխ (այլ կիրառումներ)Բաղըրսխ, գետ Արցախի Շահումյանի շրջանում։


== Ծանոթագրություններ ==
Մեծ Ռոբոգ

Մեծ Ռոբոգ (ռուս.՝ Большая Рабог), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոպ Յու գետի ձախ ափին 93 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018969
Կոդը ըստ հիդրոլոգիական հետազոտության (ՌԴ) — 103001896
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Բելոգորսկ (այլ կիրառումներ)

Բելոգորսկ, կարող է վերաբերել՝

Բելոգորսկ - քաղաք Ուկրաինայի Ղրիմի Ինքնավար Հանրապետության Բելոգորսկի շրջանում
Բելոգորսկ - քաղաքատիպ ավան Ռուսաստանի Կեմերովոյի մարզի Տիսուլսկի շրջանի կազմում
Գլենֆինան (ուղանցույց)

Գլենֆինան (անգլ.՝ Glenfinnan Viaduct), բետոնե կամարներով երկաթուղային ուղանցույց (վիադուկ) Շոտլանդիայի Հայլենդ մարզում։ Շոտլանդիայի ամենաերկար ուղանցույցն է։


== Նկարագրություն ==
Ուղանցույցը տեղակայված է Լոխ Շիլ լճի հյուսիսային վերջամասում, Գլենֆինան գյուղի մոտ, ի պատիվ որի ստացել է իր անվանումը։ Ուղանցույցի երկարությունը 380 մետր է, բարձրությունը՝ 30 մետր լայնությունը 5,5 մետր է, այն կազմված է 21 կամարաձև հենասյուներից, յուրաքանչյուրը 15 մետր երկարությամբ։ Շահագործում է West Highland Railway[en] երկաթուղային ընկերությունը, կապում է Ֆորտ Ուիլյամ և Մելիգ բնակավայրերը։ Հենասյուներից մեկի վրա 1997 թվականին ուղանցույցի մեկդարյա հոբելյանի առթիվ հուշատախտակ է փակցվել։


== Պատմություն ==
Ուղանցույցի շինարարությունն սկսվել է 1897 թվականի հունվարին, 1898 թվականին նրա վրայով արդեն կարելի էր բեռներ տեղափոխել, իսկ կամրջի լիարժեք բացումը տեղի է ունենում 1901 թվականի ապրիլի 1-ին։ Կոնստրուկցիայի արժեքը կազմում էր 18 904 ֆունտ ստերլինգ, ինչը 2015 թվականի գներով կազմում է 2,1 միլիոն ֆունտ։
Երկար ժամանակ լեգենդ էր շրջում այն մասին, որ շինարարության ժամանակ հենասյուներից մեկի մեջ ձի է ընկել։ 1987 թվականին պրոֆեսոր Ռոլանդ Պեկստոնն օգտագործելով «ձկան աչք» խցիկը, հետազոտեց երկու խոշորագույն հենասյուների ներսը, բայց լեգենդի ապացույց չգտավ։ 1997 թվականին հետազոտեց նաև հարևան Loch nan Uamh Viaduct ուղանցույցի ընդերքը, որի մասին նույնպիսի լեգենդ էր շրջում, բայց այնտեղ էլ ոչինչ չգտավ։ 2001 թվականին, տեսածրման տեխնոլոգիայի կիրառմամբ, երկրորդ ուղանցույցի կենտրոնական, ամենամեծ հենասյան մեջ հայտնաբերվեցին ձիու և ձիասայլի մնացորդներ։


== Զանգվածային մշակույթում ==
Գլենֆինան ուղանցույցն իր «ֆոտոգենության» պատճառով հաճախ է երևում ֆիլմերում, օրինակ՝ «Մաքուր ջրի պտույտը» (1969), «Չարլի և Լուիզա. Երկվորյակ աղջիկներ» (1994), «Շարլոտա Գրեյ» (2001), «Ճակատագրի քարը» (2008)։ Սակայն այս ուղանցույցին ամենաշատ հայտնիություն են բերում Հարի Փոթերի մասին չորս ֆիլմերը, ըստ որոնց Հոգվարթսի ճանապարհն անցնում է հենց Գլենֆինան ուղանցույցով, ցույց է տրվում, թե ինչպես են Հարին ու ընկերներն իրենց ուսման վայր մեկնում և վերադառնում Հոգվարթս-Էքսպրեսով այս կամրջի վրայով։
Բացի այդ, Գլենֆինան ուղանցույցը պատկերված է Շոտլանդիայի բանկի 2007 թվականին թողարկած 10 ֆունտանոց թղթադրամի վրա։

		
		
		
		


== Ծանոթագրություններ ==


== Արտաքին հղումներ ==
Glenfinnan Railway Viaduct (անգլ.) canmore.org.uk կայքում
Դևիդ Ռոս, Գլենֆինան ուղանցույցը (անգլ.) britainexpress.com կայքում
Գլենֆինան ուղանցույցը (անգլ.) undiscoveredscotland.co.uk կայքում
Գլենֆինան ուղանցույցը տեսանյութ 0:02:26
Սեն Բարտելեմի լը Մեյ

Սեն Բարտելեմի լը Մեյ (ֆր.՝ Saint-Barthélemy-le-Meil), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 211 մարդ, բնակչության խտությունը` 28.71 մարդ/կմ²։ Բնակավայրը զբաղեցնում է 7.35 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 105 կմ հարավ, Պրիվա քաղաքից` 19 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 131 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 39։ Ակտիվության ցուցանիշը կազմում է 70,2 %։ 92 աշխատունակ մարդկանցից աշխատել է 88 անձ (53 տղամարդ և 35 կին)։ Գործազուրկ են եղել 4 անձ (1 տղամարդ և 3 կին)։ 39 անաշխատունակներից 9-ը եղել են աշակերտներ կամ ուսանողներ, 17-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==